Með opnun landamæra að Íslandi fluttu hingað til lands fjöldi erlendra ríkisborgara . Margir þeirra standa höllum fæti eftir efnahugshrunið . Vegna lágs íbúðarverðs hafa margir þeirra sest að í Breiðholti og fögnum við Breiðhyltingar því . Hérna hefur skapast margslungið fjölmenningarsamfélag sem er líflegt . Aftur á móti þarf að efla félagsauð í hverfinu með markvissum hætti . Því legg ég til að stofnuð verði innflytjendamiðstöð sem efli samhyggð meðal Breiðhyltinga . Staðsetning : Fellagarðar sem núna eru í niðurníðslu . Ráða þarf verkefnastjóra sem myndi leiða starfið og hann svo sækja styrki í ýmsa sjóði . Hann myndi svo ráða til sín starfsmenn í gegnum atvinnuátaksverkefnin Liðstyrkur og Atvinnutorg . Þar mundi hann ráða starfsmenn frá ólíkum löndum og halda svo fræðslu og dagskrá fyrir alla . Svo sem námskeið í : íslenskukennslu , atvinnuleit ásamt því að innflytjendurnir myndu halda námskeið í fjölbreyttri matargerð , þjóðlegum dansi og svo mætti lengi telja . Það er hægt að sækja styrki í sjóði : Evrópu unga fólksins , forvarnasjóð , Lýðheilsustöðvar . Með því að skapa atvinnu í gegnum þessi atvinnuátaksverkefni þá er kostnaðurinn minni . Hrikalega flott hugmynd , ég styð hana heils hugar !